Sidst nordjyderne spillede på Farum Park, måtte de tage hjem med et nederlag. En indsats, der ifølge cheftræner Lars Søndergaard, skal revancheres.

- Vi har revanche til gode, fordi vi tabte senest mod FC Nordsjælland, men lige så meget fordi, at vi leverede en af vores dårligste indsatser hidtil i sæsonen. Så klar er udmeldingen fra Lars Søndergaard til aabsport.dk inden søndagens opgør mod FC Nordsjælland. AaB har løftet sit spil væsentligt siden sidste opgør mellem de to hold, der fandt sted den 3. august i år. Nordjyderne ligger lige nu på en fjerdeplads i Superligaen, og er det mest scorende hold i denne sæson. Kampen fløjtes i gang klokken 13.30.